Paulius Antanas Baltakis

**Paulius Antanas Baltakis** (1925–2019) var en litausk ordensgeistlig og katolsk utenlandsbiskop (apostolisk visitator) for litauere.

## Liv og virke
### Bakgrunn
Antanas Baltakis kom fra en bondefamilie i Litauen, an var den andre av elleve barn. Han studerte ved gymnasiene i Kretinga og Anykščiai til han ble arrestert i Šeduva av nazistiske agenter i 1944, og sendt som tvangsarbeidskraft til Finland og så til Norge. Etter frigjøringen fra arbeidsleir ved andre verdenskrigs avslutning, begynte han å studere ved det katolske universitet i Leuven i Belgia i 1945.

### Fransiskanerprest
Paulius Antanas Baltakis trådte i 1946 inn i fransiskanerordenen (det var der han ved sin tonsurering fikk klosternavnet Paulius), og ble presteviet den 24. august 1952.

Fra 1952 var pater Baltakis tilknyttet nasjonalsjelesorgen for litauiske immigranter og flyktninger i USA og Canada. Han organiserte byggingen av et trykkeri og forlag i St. Kasimir-klosteret, det litauiske kultursenter «Kultūros židinys», og underviste ved en litauisk skole i Brooklyn i New York City. I 1979 ble han valgt til provinsialsuperior for den litauiske *St. Kasimir* fransiskanerprovins og stod i dette vervet til 1984.

### Biskop, utenlandsbiskop for litauere
Pave Johannes Paul II utnevnte ham den 1. juni 1984 til utenlandsbiskop for litauerne, og til titulærbiskop av Egara. Den apostoliske nuntius i USA, erkebiskop Pio Laghi, bispeviet ham den 14. september samme år i Cathedral of the Immaculate Conception i Portland; medkonsekrerende var biskop Edward Cornelius O’Leary av Portland, og hjelpebiskop Vincentas Brizgys for Kaunas.

Han ble tatt i mot som fullverdig medlem i United States Conference of Catholic Bishops, og der var han medlem av *ad hoc*-kommisjonen for pastoral omsorg for litauiske immigranter. Ifølge prelat Edmundas Putrimas var det en stor prestasjon at Amerika anerkjente det sovjetisk-okkuperte Litauen og den underjordiske katolske kirken og dens ambisjoner. Som biskop ledet han den pastorale omsorg for litauiske katolikker som bodde i fremmed land og besøkte litauiske katolske samfunn og menigheter rundt om i verden. Han tok seg av 140 menigheter og misjoner og nesten en million litauiske katolikker som bodde i utlandet. Han opprettholdt nære bånd med de litauiske biskoper og troende ble kjent som den mest aktive forsvareren av folkets rettigheter og friheter, og søkte støtte fra det verdensomspennende katolske kirkefellesskap. I 1988 etablerte han det litauiske råd for pastorale anliggender og bulletinen «Vyskupo informacija».

Biskop Baltakis fratrådte av aldersgrunner i 2003, men fortsatte å bli boende i New York City og veiledet en litauisk katolsk velferdsorganisasjon. I 2009 trakk han seg tilbake til klosteret i Kennebunkport i delstaten Maine. Han forble i USA til april 2018 og vendte tilbake til Litauen.

Biskop Baltakis døde den 17. mai 2019 i Kaunas.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal Pio Laghi (1922–2009) *1969
* Biskop *Paulius Antanas Baltakis* (1925–2019) *1984

## Referanser